ΚΑΝΟΝΙΣΜΟΣ (ΕΟΚ) αριθ. 3772/91 ΤΗΣ ΕΠΙΤΡΟΠΗΣ της 18ης Δεκεμβρίου 1991 σχετικά με την τροποποίηση του κανονισμού (ΕΟΚ) αριθ. 3816/90 για τον καθορισμό λεπτομερών κανόνων εφαρμογής του συμπληρωματικού μηχανισμού των συναλλαγών για ορισμένα προϊόντα του τομέα του χοιρινού κρέατος τα οποία προορίζονται για την Πορτογαλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό γενικών κανόνων εφαρμογής του συπληρωματικού μηχανισμού των συναλλαγών (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τις συμφωνίες που διέπουν τις εμπορικές συναλλαγές μεταξύ Ισπανίας και Πορτογαλίας που έχουν ως αντικείμενο γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 3296/88, και ιδίως το άρθρο 13,

Εκτιμώντας:

ότι ο κανονισμός (ΕΟΚ) αριθ. 3816/90 της Επιτροπής της 19ης Δεκεμβρίου 1990 για τον καθορισμό λεπτομερών κανόνων εφαρμογής του συμπληρωματικού μηχανισμού των συναλλαγών για ορισμένα προϊόντα του τομέα του χοιρινού κρέατος, τα οποία προορίζονται για την Πορτογαλία (4), όπως τροποποιήθηκε τελευταία από τον κανονισμό (ΕΟΚ) αριθ. 1120/91 (5), καθορίζει τα ενδεικτικά ανώτατα όρια των εισαγωγών στην Πορτογαλία ορισμένων προϊόντων του τομέα του χοιρείου κρέατος- ότι πρέπει να καθορισθούν ενδεικτικά ανώτατα όρια για το 1992-

ότι τα μέτρα που προβλέπονται στον εν λόγω κανονισμό είναι σύμφωνα με τη γνώμη της Επιτροπής Διαχείρισης Χοιρινού Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3816/90 τροποποιείται ως εξής:

1. Στο άρθρο 1, ο όρος "το 1991" διαγράφεται.

2. Το παράρτημα του κανονισμού (ΕΟΚ) αριθ. 3816/90 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 55 της 1. 3. 1986, σ. 106. (2) ΕΕ αριθ. L 293 της 27. 10. 1988, σ. 7. (3) ΕΕ αριθ. L 367 της 31. 12. 1985, σ. 7. (4) ΕΕ αριθ. L 366 της 29. 12. 1990, σ. 33. (5) ΕΕ αριθ. L 111 της 3. 5. 1991, σ. 27.

ΠΑΡΑΡΤΗΜΑ

(σε τόννους)

Ομάδες Κωδικός ΣΟ Περιγραφή εμπορευμάτων Ενδεικτικό ανώτατο όριο για το 1992 1 0103 Χοιροειδή ζωντανά: ex 0103 91 Με βάρος κατώτερο των 50 kg: 0103 91 10 Κατοικίδια Σύνολο: 2 000 τόνοι (ζωντανό βάρος), εκ των οποίων 500 για κάθε τριμηνία (1) ex 0103 92 Με βάρος ίσο ή ανώτερο των 50 kg: Κατοικίδια: 0103 92 11 Θηλυκά που γέννησαν μία φορά τουλάχιστον και με ελάχιστο βάρος 160 kg 0103 92 19 Άλλα 2 0203 Κρέατα χοιροειδών, νωπά, διατηρημένα με απλή ψύξη ή κατεψυγμένα: Νωπά ή διατηρημένα με απλή ψύξη: ex 0203 11 Σε ολόκληρα σφάγια ή μισά σφάγια: 0203 11 10 Χοιροειδών κατοικιδίων ex 0203 12 Χοιρομέρια (Ζαμπόν), ωμοπλάτες και τεμάχια αυτών, με κόκαλα: Χοιροειδών κατοικιδίων: 0203 12 11 Χοιρομέρια (ζαμπόν) και τεμάχια αυτών 0203 12 19 Ωμοπλάτες και τεμάχια αυτών ex 0203 19 Άλλα: Χοιροειδών κατοικιδίων: 0203 19 11 Μπροστινά μέρη και τεμάχια αυτών 0203 19 13 Θωρακοοσφυική χώρα και τεμάχια αυτής, με κόκαλα 0203 19 15 Κοιλιακή χώρα (πανσέτα) - entrelardes - και τεμάχια αυτής Άλλα: 0203 19 55 Χωρίς κόκαλα Σύνολο: 35 500 τόνοι εκ των οποίων 8 875 τόνοι για κάθε τριμηνία (1) 0203 19 59 Άλλα Κατεψυγμένα: ex 0203 21 Σε ολόκληρα σφάγια ή μισά σφάγια: 0203 21 10 Χοιροειδών κατοικιδίων ex 0203 22 Χοιρομέρια (ζαμπόν), ωμοπλάτες και τεμάχια αυτών, με κόκαλα: Χοιροειδών κατοικιδίων: 0203 22 11 Χοιρομέρια (ζαμπόν) και τεμάχια αυτών 0203 22 19 Ωμοπλάτες και τεμάχια αυτών ex 0203 29 Άλλα: Χοιροειδών κατοικιδίων: 0203 29 11 Μπροστινά μέρη και τεμάχια αυτών 0203 29 13 Θωρακοοσφυική χώρα και τεμάχια αυτής 0203 29 15 Κοιλιακή χώρα (πανσέτα) - entrelardes - και τεμάχια αυτής Άλλα: 0203 29 55 Χωρίς κόκαλα 0203 29 59 Άλλα

(1) Αν ο συνολικός αριθμός των αιτήσεων που έχουν υποβληθεί εντός μιας τριμηνίας είναι μικρότερος από αυτόν που προβλέπεται για την τριμηνία αυτή, τότε το υπόλοιπο προστίθεται στον αριθμό που προβλέπεται για την επόμενη τριμηνία.